CELEX: 32022D0513
Language: sl
Date: 2022-03-29 00:00:00
Title: Sklep Političnega in varnostnega odbora (SZVP) 2022/513 z dne 29. marca 2022 o imenovanju poveljnika sil EU vojaške operacije Evropske unije v Sredozemlju (EUNAVFOR MED IRINI) in razveljavitvi Sklepa (SZVP) 2021/1748 (EUNAVFOR MED IRINI/2/2022)

31.3.2022   
               
               
                  SL
               
               
                  Uradni list Evropske unije
               
               
                  L 103/12
               
            
         SKLEP POLITIČNEGA IN VARNOSTNEGA ODBORA (SZVP) 2022/513
         z dne 29. marca 2022
         o imenovanju poveljnika sil EU vojaške operacije Evropske unije v Sredozemlju (EUNAVFOR MED IRINI) in razveljavitvi Sklepa (SZVP) 2021/1748 (EUNAVFOR MED IRINI/2/2022)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2020/472 z dne 31. marca 2020 o vojaški operaciji Evropske unije v Sredozemlju (EUNAVFOR MED IRINI) (1) in zlasti člena 8(2) Sklepa,
         ob upoštevanju naslednjega:
         
                     (1)
                  
                  
                     Svet je 31. marca 2020 sprejel Sklep (SZVP) 2020/472, s katerim je vzpostavil in začel vojaško operacijo Evropske unije v Sredozemlju (EUNAVFOR MED IRINI) pod poveljstvom kontraadmirala Fabia AGOSTINIJA kot poveljnika operacije EU.
                  
               
                     (2)
                  
                  
                     Na podlagi Sklepa (SZVP) 2020/472 je Svet pooblastil Politični in varnostni odbor (PVO) za sprejemanje sklepov o imenovanju poveljnika sil EU EUNAVFOR MED IRINI.
                  
               
                     (3)
                  
                  
                     PVO je 28. septembra 2021 sprejel Sklep (SZVP) 2021/1748 (2) o imenovanju kapitana Michaila MAGKOSA za poveljnika sil EU EUNAVFOR MED IRINI.
                  
               
                     (4)
                  
                  
                     Italijanski vojaški organi so 14. marca 2022 predlagali imenovanje kapitana mornarice Fabrizia RUTTERIJA, ki bo na mestu poveljnika sil EU EUNAVFOR MED IRINI 1. aprila 2022 nasledil kapitana Michaila MAGKOSA. Ti organi so navedli, da bo kapitan Fabrizio RUTTERI, ko bo imenovan za poveljnika sil EU, povišan v čin kontraadmirala.
                  
               
                     (5)
                  
                  
                     Vojaški odbor EU je 16. marca 2022 priporočilo italijanskih vojaških organov podprl.
                  
               
                     (6)
                  
                  
                     Sprejeti bi bilo treba sklep o imenovanju kontraadmirala Fabrizia RUTTERIJA.
                  
               
                     (7)
                  
                  
                     Sklep (SZVP) 2021/1748 bi bilo treba razveljaviti.
                  
               
                     (8)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
                  
               SPREJEL NASLEDNJI SKLEP:
         
            Člen 1
            Kontraadmiral Fabrizio RUTTERI se imenuje za poveljnika sil EU vojaške operacije Evropske unije v Sredozemlju (EUNAVFOR MED IRINI) od 1. aprila 2022.
         
         
            Člen 2
            Sklep (SZVP) 2021/1748 (EUNAVFOR MED IRINI/4/2021) se razveljavi.
         
         
            Člen 3
            Ta sklep začne veljati na dan sprejetja.
            Uporablja se od 1. aprila 2022.
         
         
            V Bruslju, 29. marca 2022
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 101, 1.4.2020, str. 4.
         
            (2)  Sklep Političnega in varnostnega odbora (SZVP) 2021/1748 z dne 28. septembra 2021 o imenovanju poveljnika sil EU vojaške operacije Evropske unije v Sredozemlju EUNAVFOR MED IRINI) in razveljavitvi Sklepa (SZVP) 2021/561 (EUNAVFOR MED IRINI/4/2021) (UL L 350, 4.10.2021, str. 7).